Alegzandra/wili-2018-roplus huggingface dataset:
1575 tavaszán kihirdették Valois Henrik hivatalos trónfosztását, a második interregnum kezdetét és az új választások előkészítését. Többek között a következők pályáztak: II. Miksa német-római császár, Fjodor orosz cárfi, II. (d’Este) Alfonzo ferrarai herceg, valamint Báthory István (Stefan Batory) erdélyi fejedelem. December 12-én a szenátus (azaz a főurak és a főpapok) Miksát választották, ami kihívta a köznemesség szigorú tiltakozását, mert ők Jagelló Annának, Öreg Zsigmond király lányának a pártján álltak és az ő férjét, Báthoryt kiáltották ki királynak december 14-én. A kétféle választás polgárháborúval fenyegetett: Miksát Litvánia, Királyi Poroszország és Krakkó támogatták. Csak a Báthoryt támogató hadosztályok erődemonstrációja kényszerítette rá az ellenségeit, hogy megbéküljenek az új uralkodóval.

Ez a szócikk a végtelen gráfok színezésével foglalkozik. A véges számú pont által meghatározott egyenesek számához lásd: de Bruijn–Erdős-tétel (illeszkedési geometria)

1942-ben Szigeti István birtokadományából mezőgazdasági középiskola létesült a gimnázium keretei között. A később önállósult iskolát az adományozó korán elhunyt gyermekéről, Szigeti Endréről nevezték el.

Hollandia történelme legalább 40 ezer évre nyúlik vissza, ekkorról származnak az ember legkorábbi nyomai. Az ókorban a Rajna torkolatvidéke jelentette az elválasztóvonalat a gall és germán törzsek között. Miután a Római Birodalom meghódította a térséget, a Rajna mentén épült ki a germánoktól védő limes. A birodalom összeomlása után északon frízek, délen frankok telepedtek meg a mai Hollandia területén.

Egy nappal a chocimi csata előtt meghalt Mihály király. 1674. május 19-én a választási szejm, a törökök fölött aratott győzelem hatására Sobieskit választotta királlyá.

Az ismeretekből a lényeg a lényegkiemelés útján ragadható meg. A kulcsfogalom tehát figyelem pontosítást, az előtérnek a háttértől való megkülönböztetését, határainak tisztázását, és azon belül a tartalomnak az élesítését jelenti.

FRED. Az angol Field Remote Expeditionary Device (Csatatéri Távoli Expedíciós Eszköz) rövidítése. Egy hatkerekű szállítóeszköz, amely felszerelést tud átszállítani a csillagkapun.

A Magyar Királyi 7. Zrínyi Miklós Gyalogezred a Magyar Királyi Honvédség Kecskeméten és környékén szervezett szárazföldi katonai szervezete volt 1932-től a második világháború végéig. Az ezred névadója Zrínyi Miklós költő, hadvezér volt.

AGM-65 Maverick. A CSKP módosította az AGM-65 típusú rakétát úgy, hogy közvetlenül átlőve a csillagkapun elpusztítsa az infravörös sugárral megfestett célpontot. Az UAV-k, és a területen tartózkodó csapat is megjelölheti a célpontot a Maverick rakétáknak.

Vadnay Dezső 1894. június 2-án született Szatmár vármegyében, Szatmárnémetiben. Középiskolai tanulmányait itt, szülővárosában és Budapesten végezte.
Az új ország két fővárossal rendelkezett (Amszterdammal és Brüsszellel) és két, egyenlő részből tevődött össze. Az északinak (Hollandia) ekkor kétmillió lakója volt, akik döntő többségében hollandul beszéltek és a protestáns vallás dominált. A déli (1830 után Belgium) lakossága elérte a 3,4 milliót, akik szinte kizárólag katolikusok voltak, viszont hollandul beszélő flamandokra és francia nyelvű vallonokra oszlottak. A felső- és középosztály döntően francia nyelvű volt.

A görög követek elutasítása (Odprawa posłów greckich, 1577) címet viselő drámáját Jan Zamoyski kancellár házasságkötése alkalmából költötte. A mű egyik különlegessége az, hogy műfaját tekintve nem lírai alkotás, hanem dráma. A darab a homéroszi Iliász mintájára Trójában játszódik, ahol éppen Menelaosz és Odüsszeusz béketárgyalásokat folytat a trójaiakkal a konfliktus békés rendezésére. Kochanowski természetesen aktualizálja az antik témát és ezért a trójai államtanács a lengyel szejmre, Odüsszeusz szavai a lengyel hazafiak érvelésére hasonlít leginkább. Az állami érdekeket az egyéni érdekek elébe helyező Anténór alakja pedig Jan Zamoyski kancellár személyiségét idézi az olvasó elé. A darab külön érdekessége, hogy bár jócskán tartalmaz megszívlelendő utasításokat a lengyelek számára (a haza megvédésének kötelessége, a nemesség védelme a mágnásokkal szemben) mégis a támadó háború gondolatát szorgalmazza. Ez a következetlenség Kochanowski részéről egy pragmatikus szemlélet érvényesítése csupán, hiszen éppen akkor tanácskozott a szejm, amely a király (Báthory István) javaslatára egy új hadiadó bevezetésére készült. Kochanowski költeményeiben is igyekezett népszerűsíteni Báthory politikáját. Egyik latin (XII. óda–Połock megvétele) és egy lengyel (Hadjárat Moszkva ellen / Jezda do Moskwy, 1583) költeményében dicső hadvezérként ábrázolja őt, míg egy másik művében Báthory István tudománypártolását, politikusi képességeit magasztalja (Epinikion vagyis győzelmi himnusz Báthori Istvánhoz, a híres lengyel királyhoz Moszkvával vívott háborújának befejezte és Livónia visszaszerezte után, 1582.).

Hangját drámai koloratúraként lehetne legjobban jellemezni, bár a lirico spinto hihetetlen koloratúra technikával talán pontosabb kifejezés volna.

Művészkorszaka szinten minden kimagasló tenorjával énekelt együtt: Franco Corellivel, Luciano Pavarottival, Plácido Domingóval, José Carrerasszal, Alfredo Krausszal, Carlo Bergonzival és Nicolai Geddával is.

Eric Jon Phelps Vatican Assassins (Vatikáni merénylők) című műve a modern, jezsuitákat bevonó összeesküvés-elméletek nevezetes forrása. Erről azt mondják, hogy azt állítja, Newt Gingrich "a Pápa tizennegyedik alkotmánymódosítás alapján álló, ‘Szent Római’, Kartell-Korporacionista-Fasiszta, Szovjetkommunista Amerikai Birodalma tíz legveszélyesebb jezsuita politikusának egyike", és hogy a jezsuiták szerepet játszottak John F. Kennedy meggyilkolásában. A szkeptikus Bob Blaskiewicz azt is állítja, Phelps azt mondta neki, hogy az állítólagos "Szürke idegenek" nem földönkívüliek, hanem a jezsuita tudomány teremtényei.
Számos forrás azt írja, hogy Proxauf, aki korábban osztrák volt, svájciként versenyzett, ez a fotó igazolja, hogy Németország színeiben vett részt a világbajnokságon.

1905. január 29-én született Budapesten, az eperjesi származású Walkó (Valkó) László főtisztviselő és a ráckeresztúri születésű Zelenka Mária fiaként. Családja a XX. század elején, 1906-ban költözött Solymárra, ahol a Nieger Károly festőművész által építtetett romantikus stílusú villát vásárolták meg. A család több tagja is élénken érdeklődött a művészetek iránt: apja a hivatalnoki munkája mellett bőrszobrászattal, öccse szobrászattal foglalkozott. Maga Valkó Arisztid jogi diplomát és doktorátust szerzett, ami mellett művészettörténetből is végbizonyítványt szerzett a bölcsészkaron, illetve zenetörténelmet is tanult Toldy Lászlónál. Felesége a bajai születésű Újlaky Margit (1914–2003) volt, aki az egyik alapítója lett a solymári zeneiskolának, illetve az otthonában is végzett zenetanítást. Rokonságban állt Henszlmann Imre művészettörténész-régésszel is.

Minden lidérc hajó elengedhetetlen tartozéka, mely egy gúla alakú, átlátszó sugárban csap le a bolygókra, és embereket szállít fel egy, a hajón belüli raktárszerkezetbe, ahonnan a gép újbóli használatával távolíthatóak el a „felszívott” lények. A lidérceknek, ez rendkívül hasznos, mivel így nem kell a hajójukat elhagyni vadászat közben, és rögtön, élve be is gyűjtik a prédájukat. Csak élőlényeket képes felszívni, ami egy újabb előny.

Az uralkodása elején a király fő szándéka az volt, hogy Lengyelország erős helyzetet szerezzen a Balti-tengeren és visszaszerezze a Porosz Hercegséget. Ennek érdekében közeli együttműködést akart kötni Svédországgal és Franciaországgal, illetve stabilizálni a kapcsolatokat Törökországgal. Sobieski mindig is Franciaország szimpatizánsa volt.

Az ikonosztáz 1785–1788 között készült el. Ennek képeit 1896-ban újakra cserélték. A szintén 18. századi főoltár márványtömbje gróf Forgách Pál ajándéka. Ehhez ekkor baldachin is épült, amit később lebontottak. A két mellékoltárral és a szószékkel együtt mind barokk stílusú.

Szerepelt a Reggae Gold 2008 című albumon a Somebody Come Get Me című dalban, melynek producere Supa Dups. Első albuma, a The Bridge 2009 nyarán jelent meg, Melanie-val együtt dolgozott rajta Future Cut, Vada Nobles, a Stereotypes, J. Phoenix, Peter Wade Keusch és Salaam Remi. Az első kislemezt, a Give It to Me Rightot 2009. február 28-án küldték el a rádióknak, a 20. helyig jutott a Billboard Canadian Hot 100 listáján és a 41. helyig a brit slágerlistán. A második kislemez, az It Kills Me lett az első dala, ami felkerült az amerikai Billboard Hot 100-ra, a Top 50-be, és listavezető lett a Hot R&B/Hip-Hop Songs slágerlistán. A dalért Grammy-díjra jelölték legjobb női R&B-ének kategóriában. A The Bridge-et NAACP Image Awardra jelölték kiemelkedő új előadó kategóriában. Európában legnagyobb sikere a Monday Morning című dal. 2012-ben Grammy-díjat nyert Cee Lo Greennel közös Fool for You című daláért.
Fresne-lès-Reims település Franciaországban, Marne megyében. Lakosainak száma 425 fő (2013). Fresne-lès-Reims Saint-Étienne-sur-Suippe, Bétheny, Boult-sur-Suippe, Bourgogne, Pomacle és Witry-lès-Reims községekkel határos.

1317-ben villa Dionisii néven Károly Róbert király oklevelében említik először, amikor a király a Csák Máté elleni harcokban tett szolgálataikért megerősíti a szepesi szászok kiváltságait. A falu azonban sokkal előbb keletkezett, már 1204-ből származnak információk arra vonatkozóan, hogy ekkor már plébániája volt a községnek. Nevét a 13. század második felében élt birtokosáról Miklós fia Dénesről kapta, aki IV. László király 1287-ben kiállított oklevelében szerepel. A középkorban valószínűleg a kisebb falvak közé tartozott és részben szász lakossága volt. 1333-ban Danusfalua néven említi oklevél, 1565-ben német nevén Dennsdorff alakban szerepel, 1651-ben Danisócz néven emlíik.

↑ Atch.muchmusic.com Specials: Specials : Melanie Fiona - Nov 5, '09 : Melanie Fiona (Live Interview) 3 of 8 MuchMusic. Elérés: 2010. január 3.

A 17. századi Hollandiában a művészetek közül főleg a festészet virágzott. A korábbi évszázadokhoz képest az egyházi művészet szinte teljesen megszűnt; helyette a gazdag középosztály megrendelésére készültek portrék, csendéletek, tájképek, vagy történelmi témájú festmények. A korszak legismertebb holland festői Rembrandt, Vermeer, a tájképeiről ismert Jacob van Ruisdael vagy a portréfestő Frans Hals. A domináns irányzatok közé tartozott a haarlemi manierizmus, az utrechti caravaggizmus, a delfti iskola vagy a leideni fijnschilderek. A kor holland irodalmának jelentősebb alakjai Gerbrand Adriaenszoon Bredero, Jacob Cats, Pieter Corneliszoon Hooft és Joost van den Vondel voltak.

A kor politikai életének egyik jelentős alakja Abraham Kuyper teológus és politikus volt, aki a holland társadalmat kisebbségek együttéléseként jellemezte, amely számos "oszlopon" nyugszik. Ezek az egymástól függő és egymást támogató oszlopok voltak a protestánsok és katolikusok, gyárosok és munkások. Kuyper 1879-ben megalapította jobbközép Ellenforradalmi Pártját, amellyel 1901-1905 között kormányra is került. A közéletet úgy szervezték, hogy minden társadalmi csoport ("oszlop") megkapja saját iskoláit, egyetemét, politikai pártját, szakszervezetét, később rádió- vagy televízióállomását. A rendszer sokat segített a társadalmi feszültségek elsimításában.

Fázisváltó gépezet. Merlin találmánya, melyet egy erőmező is védelmez. Carter ezredes képes használni a földi generátorokkal is. A gép áthelyezi a mezején belüli összes dolgot egy párhuzamos síkra, mely így 100%-ig védve van minden technológiától. Amit eltüntet, az teljesen láthatatlan a mezőn kívülieknek, de akik belül vannak, azok a mezőn kívülre is látnak.
A stumsdorfi fegyverszünettel elkezdődött IV. Ulászló uralkodásának tizenhárom éves békés időszaka, ami ilyen nagy állam esetében elég ritka. Lengyelország ellentétbe került a franciákkal, akik be akarták vonni a harmincéves háborúba a Habsburgok ellen. IV. Ulászló próbált jó kapcsolatban maradni minden európai birodalommal, és egy nagy hadjáratot tervezett Törökország ellen. Erre azonban nem került sor, mivel nem tudta megoldani a kozák problémákat, amelyek egyre sürgetőbbé váltak, és néhány zűrzavar kitöréséhez (1630, 1637-38), meg komoly felkeléshez (1648. április) vezettek. A király azonban már május 20-án meghalt.

1863. január 10-én nyitották meg a világ első földalattijának (Metropolitan line) állomásaként Gower Street néven. 1909. november 1-jén kapta mai nevét.

A nagyközség lakossága elsősorban kertészkedéssel (csemetenevelés, virágtermesztés), gabonatermesztéssel, vadgazdálkodással, vadásztatással és horgásztatással, valamint kecskesajt-készítéssel foglalkozik.

Torcy-le-Petit település Franciaországban, Seine-Maritime megyében. Lakosainak száma 509 fő (2013). Torcy-le-Petit La Chapelle-du-Bourgay, Freulleville, Les Grandes-Ventes, Sainte-Foy, Saint-Germain-d’Étables és Torcy-le-Grand községekkel határos.

Bohdan Hmelnickij a kozák társadalom felső rétegéhez (ukr. старшина/sztarsina) tartozott. Egy lengyel nemes (Daniel Czapliński) elrabolta a vagyonát, azután próbálta meggyilkolni Hmelnickijt. Hmelnickij elvesztette a pert Czapliński ellen a lengyel bíróságon, ezért az egész lengyel állam ellen irányányuló bosszúból felkelést indított. A helyzet a kozákok között már nagyon feszült volt – főként azért, mert a lengyel hatalom nem szívesen bővítette a kozák lajstromot (lásd Első problémák a kozákokkal), aminek következtében sok kozáknak nem volt foglalkozása és bevételi forrása. A kozákok ezen kívül úgy érezték, hogy a lengyelek elpusztítják a nemzetüket (például azért, mert erővel rákényszerítik a breszti uniót).

A camp az 1960-as években része volt az akadémiaellenes populáris kultúrának, és népszerűsége az 1980-as években elősegítette a művészet és a kultúra posztmodern nézeteinek széles körű elfogadását.

Jan Kochanowski ismerte Janus Pannonius munkásságát és epigrammáit lengyelre fordította. A lengyel költő Dudith András humanistához két latin nyelvű epigrammát és – házasságkötése alkalmából – egy elégiát írt. Kochanowski esetlegesen Balassi Bálint zsoltárfordításainak, szerelmi költészetének is ösztönzője lehetett. A XVII. századi magyar protestáns énekeskönyvekben a Kochanowski-féle Dávid-zsoltárokból hat zsoltár magyar fordításban is megjelent.

Tektonikai ablaknak nevezik a geológiában egy tektonikai lemeznek az erózió vagy a földkéreg vízszintes elmozdulása által felszínre került részét. Ilyen ablakok gyakran fordulnak elő olyan gyűrthegységekben, mint az Alpok, amelyek tektonikai felépítését erős vetődések jellemzik.
A tér ma London egyik fő látványossága. A Shaftesbury Avenuet, a Haymarketet, a Conevtry Streetet (a Leicester Square felé), illetve a Glasshouse Streetet kapcsolja össze. A körtér közelében találhatóak a West End legforgalmasabb bevásárló és szórakkoztató negyedei. A hatalmas forgalom hatására turistalátványosság lett a térből.

Eredetileg azt tervezték, hogy a dal után az albumnak is a Play the Game címet adják, de Taylor ezt ellenezte, mert úgy érezte, hogy úgy is értelmezhető a „játsszuk a játékot”, hogy „megalkuszunk a rendszerrel”; ezért leegyszerűsítették a The Game-re. 1980. május 30-án kislemezen is megjelent, de nem ért el különösebb sikereket, Angliában a tizennegyedik, Amerikában a negyvenkettedik helyet érte el a slágerlistán. A Record Mirror reakciója ez volt: „Újabb elvesztegetett három perc, ahogy sejtettük.” A Melody Maker szerint „klasszikus Queen szerelmes dal, olyan jellegzetes sablonban, amely egészen a »Keep Yourself Alive« stílusáig nyúl vissza”.

Oss mellett tárták fel Nyugat-Európa egyik legnagyobb halomsírját; az 52 méter átmérőjű, 3 méter magas domb alatt egy i.e. 500 körül meghalt "király" sírját ásták ki, amelyben értékes tárgyakat, többek között egy körbe tekert, arannyal és korallal kirakott vaskardot találtak.

Sugártechnológia. A személyek vagy tárgyak egyik helyről a másikra történő szállítására használják. Ezt a technológiát főleg az Asgard hajókon használják, bár Anubis képes volt ellopni Thor elméjéből. Ez a sugártechnológia került telepítésre a földi BC-303-as hajókra, a Prometheusra, a Daedalusra, az Oddyseyre, a Korolevre és az Apollora.

Vízió egy szuperhős, fiktív alak a Marvel Comics képregényeiben, és a Marvel-moziuniverzumban. Nem ember, hanem úgynevezett android, vagyis emberi tulajdonságokkal felruházott robot. A Bosszúállók: Ultron kora című film közben jelenik meg először.

Neumann Tibor:Verbőci István 1520. évi utazásai Szatmár megyében. A somlyói Bátoriak és a Móroc-örökség, 2006, Szabolcs-Szatmár-Beregi Szemle, 2006/3. sz., online

A Don-kanyarban a 2. magyar hadseregre egy 200 km-es vonal védelmének feladata jutott. A 13. könnyűhadosztály kötelékébe tartozó 7. gyalogezred a tűzkeresztségen augusztus 15-én, a Potudany folyó mellett, Korotojak közelében esett át. A honvédek a harmadik uriv-sztorozsevojei hídfőcsatában, Uriv birtokbavételéért is harcoltak 1942 szeptemberében. Korotojak mellett decemberig tartó állóháború bontakozott ki, majd 1943 január 12-én megindult a szovjet támadás. A sokáig kitartó, a lehetőségekhez képest rendezetten visszavonuló 7. gyalogezred az ostromlott Osztrogozsszkba szorult vissza, innen súlyos veszteségek árán tudtak csak nyugat felé kitörni. Több vélemény szerint is a 13. könnyűhadosztály katonái becsülettel, hősiesen küzdöttek, a vesztes csata lélekölő hatása ellenére. Február 23-24-én érkeztek meg az újjászervezési körletbe, mely Csernics, illetve Szednyev községeket jelentette. A 13. kho. április 27-én indult Korosztyenból, a tífuszos megbetegedések miatt egyelőre csak a szegedi vesztegzár táborba. Végül május hónapban érkezhettek meg szeretteikhez az életben maradt katonák.
A szabadságharc kezdetén a kálvinisták elnyomták a katolikus kisebbséget. 1572 után viszont, az ellenreformáció meghirdetésével párhuzamosan megerősödött a katolikusok mozgalma. Papi szemináriumokat alapítottak, megreformálták az egyházszervezetet és hittérítőket küldtek a protestáns körzetekbe. A hatóságok gyakran zaklatták vagy le is tartóztatták őket, de ennek ellenére a lakosság mintegy egyharmadában stabilizálódott a katolikusok aránya. Legerősebb az ország délkeleti részén maradt a befolyásuk.

Az Őrök világa (Чистовик Csisztovik; szó szerint: „Tisztázat”) egy 2007-ben megjelent fantasy kalandregény Szergej Vasziljevics Lukjanyenko tollából, a Világok őre folytatása. A regény a kétkötetes Kirill-ciklus második része, főszereplője pedig a néhai funkcionális, Kirill.

van der Land, J.; den Hartog, J.H. (2001). Actiniaria, in: Costello, M.J. et al. (Ed.) (2001). European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 106-109

Az 1946-os választások után a győztes Katolikus Néppárt és az éppen csak második Munkáspárt koalíciós kormányt alkotott. 1948-ban a Marshall-segély megindította a gazdaság növekedését és modernizációját. 1948-ban új választásokat tartottak, amelyet a Munkáspárt nyert meg, de a koalíciós kormányzás fennmaradt. Willem Drees munkáspárti miniszterelnök 1958-ig maradt az ország élén, egymás után négy kormányt alakítva. Ebben az időszakban számolták fel a holland gyarmatbirodalmat, építették újjá a gazdaságot és teremtették meg a jóléti állam alapjait, nemzetközi téren pedig beléptek a NATO-ba, megalakították a Benelux közösséget, valamint az Európai Unió elődjeként szolgáló Szén- és Acélközösséget, majd az Európai Gazdasági Közösséget.

Miralem Pjanić (Zvornik, 1990. április 2. – ) 2016 óta a Serie A-ban szereplő Juventus és a bosnyák labdarúgó-válogatott tagja. 2007-ig a luxemburgi labdarúgó-válogatottban szerepelt, de 2008-tól már a bosnyákokat erősítette. Családja a boszniai háború elől menekült Luxemburgba. Kettős állampolgár.

A tiszteletére tartott ünnepen lányt áldoztak fel, s bőréből mellényt készítettek, amelyet az istennőt jelképező pap öltött magára. Ezt követte az istennő jelképes egyesülése Vitzilopocstlival, a háború és a Nap istenével, majd a zsenge kukorica istenének megszülése. Aszály idején férfit áldoztak Tlazolteotlnak, ekkor mint Iskuinának. A férfit egy oszlophoz kötözték, majd dárdákat hajigáltak testébe, a kicsorduló vér jelképezte a várva várt esőt.
A koronai hadseregnek a tatárok és Petro Dorosenko kozákjai elleni akciói következtében Törökország 1672. januárban hadat üzent Lengyelországnak. A törökök a Velence ellen harcoló törökök a tatárokat küldték a lengyelek ellen, de augusztusban belépett Podóliába IV. Mehmed szultán hadserege, és meghódította Kamjanec-Pogyilszkijt (Kamieniec Podolski). Lengyelország, amelyet lefoglalt a „francia” és „lengyel” pártok közötti ellentét, egyáltalán nem volt felkészülve a háborúra. Szeptemberben a törökök elértek Lvivhez, a tatárok pedig lublini vajdaságot pusztították. A lengyel tehetetlenség eredménye a bucsacsi szerződés volt (Buczacz – ma ternopili terület), amelyben Lengyelország átengedte Törökországnak Podóliát Kamjanec-Pogyilszkijjal meg a jobbparti Ukrajna egy részét, sőt évi hűbéradó (úgynevezett haracs) fizetésére kötelezte magát.

2015-ben a két intézmény ismét különvált, tovább működnek Péter András Gimnázium és Kollégiumként, valamint a Gyulai Szakképzési Centrum (SZC) Szigeti Endre Szakképző Iskolájaként. 2017. szeptember 1-től érvényesen a GYSZC SZESZI-t átnevezték, Gyulai SZC Szigeti Endre Szakgimnáziuma és Szakközépiskolája lett.

A sós jégcsap képes elérni a tengerfeneket is, de ehhez az kell, hogy ne legyen túl mély a víz, különben a jégcső a saját súlya alatt összeomlik, és darabokra törik, mielőtt az aljzathoz érne. Kialakulásához elengedhetetlen feltétel, hogy az adott területen kiegyensúlyozottak legyenek a hidrodinamikai viszonyok, azaz mind a felszínen, mind pedig magában a víztömegben minimális legyen az áramlás.

A 2015. évi nyári európai ifjúsági olimpiai fesztiválon az úszás női 100 méteres pillangóúszás versenyeit július 30. és július 31. között rendezték a Tbilisziben.

Condom település Franciaországban, Gers megyében. Lakosainak száma 7003 fő (2013). Condom Lannes, Béraut, Cassaigne, Castelnau-sur-l’Auvignon, Caussens, Gazaupouy, Moncrabeau, Larressingle, Larroque-sur-l’Osse, Maignaut-Tauzia és Valence-sur-Baïse községekkel határos.

↑ T-Dot: Infantry, Ashante: Singer Melanie Fiona saves love for T-Dot. Toronto Star. Torstar, 2010. március 7. (Hozzáférés: 2010. április 18.)

A matematika más területeihez hasonlóan, az algebra fejlődésében is fontos szerepet játszottak konkrét problémák, példák. A 19. század végére a legtöbb ilyen megoldatlan problémának köze volt az algebrai egyenletek elméletéhez. Ezek között megemlíthetjük a következőeket:

A közönséges polip (Octopus vulgaris) a fejlábúak (Cephalopoda) osztályának az Octopoda rendjébe, ezen belül az Octopodidae családjába tartozó faj.

1944 szeptembere és decembere között kiszorították a németeket Zeelandból és a Rajnától délre eső területekről, így megnyílt Antwerpen kikötője. Az első kanadai hadsereg ezután a Maas vonalán tartotta a frontot, de az ország többi része csak 1945 tavaszán szabadult fel. A megszállt területeken a németek elzárták az élelmiszerellátást és a városok éheztek 1944-45 telén. Sok beteg vagy öreg holland éhenhalt.
Drón fegyver. Rakétaszerű eszköz, amely leginkább egy medúzára hasonlít, képes bemérni és elpusztítani egy kisebb hajót. Több ilyen drone képes elpusztítani bármilyen hajót, ezt be is bizonyította, amikor Anubis Föld elleni támadásakor szétverte az egész Goa'uld flottát. Képes áthatolni bármelyik energiapajzson is. Rendkívül fejlett vezérlőrendszerük van, képesek elkapni a kisebb és gyorsabb hajókat is. Nem keverendő össze a Csillagkapu: Univerzum sorozatban előforduló drón űrhajókkal.

Janet csipkeruhában jön lefelé a lépcsőn, majd elesik. Amikor a találmány felől érdeklődik, Jack kénytelen megmondani neki, hogy azt odaadta Rachelnek. Janetet idősebb Hedison a könyvtárszobába viszi, ahol felfedik előtte, hogy ő valójában Hedison-lány. Rachel el akar menni Jackkel. Paul Kirkwood a mosdóban megpróbál öngyilkos lenni egy pisztollyal, de éppen akkor lép be Blake és a lövés félremegy. Blake rendkívül szomjas és a szájából két fog hullik a mosdóba. Amikor Rachel távozni akar Jackkel, idősebb Hedison elmondja neki, hogy ő nem Hedison-lány. Janet közli Jackkel, hogy a találmányt nem adja el, az a családban marad. Blake a Paul Kirkwoodtól elvett pisztollyal meg akarja ölni Rachelt, mert Paul mindent elmondott neki. A lövés azonban Janetet találja el. Janetet elviszi a mentő. Rachel ráveszi Pault, hogy ölje meg Janetet a műtőben. A beszélgetést azonban Blake is hallja. Ty-t elviszik az őrültekházába. Jack tolatás közben elüti Blake-et, aki figyelmezteti, hogy Paul mire készül. Jack telefonos segítséget kér egy írógépjavítótól és összerakja az írógépét. A műtőben Janet fekszik, Paul beöltözve, Rachel pedig kint várakozik és jeleket ad neki. Jack írni kezd. Váratlanul megjelenik nála Jack Gates egy duplacsövű puskával. Jack még leírja, hogy „Janet magához tér, lassan kinyitja a szemét...”, ekkor azonban Jack Gates lelövi az írót.

Rudnay István (1827-1916) hites ügyvéd, 1848-as honvéd főhadnagy, országgyűlési képviselő, a budapesti királyi itélőtábla birája, Nyitra vármegye törvényhatóság bizottsági tag.

A vikingek ezután legalább még egy évszázadig fosztogatták Németalföldet. I. Henrik német királynak csak 920-ban sikerült kiűzni őket Utrechtből. Az utolsó viking támadásra a 11. század első évtizedében került sor; célpontja Tiel és Utrecht volt.

Gyakran láthatjuk meztelen ábrázolását. Megkülönböztető jegye a félhold alakú orrdísz, a fürjtollas fejdísz amin két orsó és gyapot is található, valamint a sárgára festett arc. Jelképe a seprű vagy székletet evő emberalak.

Ori botfegyver. Az ori harcosok fegyverei, melyek hasonlítanak a Jaffa botfegyverekhez, de az ori botfegyver lényegesen fejlettebb. A bot kristállyal működik, és kék sugárlövedéket lő ki. Közelharcban szinte sohasem használják a katonák.
Daedalus-osztályú csatahajó. A Prométheusz utódja. Sokkal nagyobb elődjénél, és kétszer annyi F-302-es befogadására képes. Az első ilyen hajó Daedalus volt, később követte a Odyssey, majd a Korolev, amely az első orosz harci romboló (az USA-tól kapták az orosz csillagkapu használatának bérleti díjaként). Ezeket követte a USS Apollo, a Sun Tzu végül a George Hammond. Fegyverzete sínágyúkból és Mark V-ös rakétákból áll. Rendkívül precíz asgard teleportsugár-technológiával van felszerelve, emellett egy asgard számítógép is helyet kapott a gépen. Az Odyssey a sorozat utolsó részében megkapta az Asgardok hagyatékát. A hagyatékuk minden, amit tudtak, és minden, amilyen gépeik vannak. Ezek közé tartoznak sugárfegyverek, új asgard mag, melynek belsejében olyan technológiák is helyet kaptak, mint az időtorzító burok.

A fegyverek egy olyan fajta energiát bocsátanak ki, mely blokkolja az idegsejteket, így az áldozat nem tud mozdulni, elkábul. Az atlantiszi expedíció több ilyen fegyvert is szerzett. Ezeket rendszeresítették a felderítő csapatoknál. A fegyverek hatása hasonló a Zat-hez, nem képesek ölni de nem okoznak fájdalmat sem. Öt ismert fajtája van.

A menapiusok Dél-Zeelandban, Észak-Brabantban és talán Dél-Hollandban éltek. A későbbi római időkben területük lecsökkent és jelek szerint a mai Nyugat-Belgiumba szorultak vissza. A legnagyobb helyi germán törzs, az eburonok területe a mai Limburgtól a Rajna németországi szakaszáig, északnyugat felé pedig a folyó deltájáig terjedt és közvetlenül szomszédosak voltak a menapiusokkal. Caesar említést tesz a deltában az Insula Batavorum-ról ("batavusok szigete"); a batavusok később játszottak igen fontos szerepet. Jóval később Tacitus írta azt, hogy eredetileg a chattusok egyik törzse voltak (akiket Caesar nem említ).

Télen a tengerszint felett a levegő hőmérséklete mínusz húsz Celsius-foknál is alacsonyabb lehet, aminél a tengervíz jóval melegebb, körülbelül mínusz két fokos. A melegebb tengervíz a levegővel érintkezve új jégréteget képez. Az így kialakult jégben a só koncentrált formában kerül a sósvízcsatornába. Az extrém alacsony hőmérsékletű sósvíz sűrűsége nagyobb, mint az azt körülvevő melegebb tengervízé, így azonnal megfagyasztja azt. Ez a folyamat vezet a folyamatosan formálódó-torzuló jégcsap kialakulásához. A kialakult jégen apró csatornák jönnek létre, melyek segítik a szuperhideg víz áramlását.

I. Vilmos amellett, hogy övé volt Hollandia trónja, egyúttal a Luxemburg nagyhercege címmel is rendelkezett. Luxemburg így perszonálunióba került Hollandiával, egyúttal azonban tagja volt a Német Szövetségnek is.

Az orvosi aloé vagy barbadosi aloé (Aloe vera) az aloé nemzetségbe tartozó növényfaj. Kivonatait széleskörűen használják a kozmetikai iparban és az alternatív gyógyászatban, megnyugtató, fiatalító, sőt sejtregeneráló és immunerősítő hatást tulajdonítva neki a marketing-anyagokban.
1993 és 1995 között korábbi klubja, az Olympique Lyon vezetőedzője volt. 1995 és 1999 között az AS Monaco szakmai munkáját irányította. Az 1996–97-es idényben bajnoki címet nyert a csapattal, majd a szuperkupát is megnyerték. 2000-ben Angliába szerződött és a Fulham menedzsere lett. Az első idényben megnyerték First Division küzdelmeit és feljutottak a Premier League-be. 2003-ban távozott az angol klubtól. 2005 és 2007 között a török Beşiktaş vezetőedzője volt. Kétszer nyer a csapattal török kupát és egyszer szuperkupát. 2010-11-ben a Bordeaux, 2012-ben a kínai Sanghaj Senhua csapatainál tevékenykedett.

Miután az ország utolsó jelentős önálló hadművelete az 1760-as években zajlott, hadserege fokozatosan veszített erejéből. A kormány úgy döntött, hogy kimarad az európai nagyhatalmi játékokból és semlegesnek nyilvánítva magát, senkivel sem kötött katonai szövetséget. Ezt a politikát követték az első világháború során is.

A Play the Game az első dal a brit Queen rockegyüttes 1980-as The Game albumáról. A szerzője Freddie Mercury énekes volt, aki a híresztelések szerint Tony Bastinról, az egykori szeretőjéről írta a szöveget. 4/4-es ütemű, C dúrban íródott, és viszonylag lassú, percenként 78-as a ritmusa.

19. században épült templom, 19. századi festményekkel, keresztelő kúttal, 18. századi szentségház (tabernákulum), amely az 1793-ban lerombolt régi templomból származik.

Életéről igen kevés információval rendelkezünk. A Somogy vármegyéből származó család a török hódítás elől menekült északabbra. Somogyi az 1600-as évek elejétől Belső-Szolnok vármegye nótáriusaként működött. Basta hadai elől menekülve 1602-ben Besztercén telepedett le. 1612-ben hűséget esküdött a császárnak, amiért Báthory Gábor erdélyi fejedelem elfogatóparancsot adott ki ellene, de a következő évben kegyelmet kapott. 1637-ben Dés város bírája volt. Itt hunyt el ugyanebben az évben.

A Tollana bolygó védelmi rendszerét alkotja, véd a Goa'uld támadás ellen. Egyetlen lövése képes elpusztítani egy Goa'uld Ha'tak anyahajót. Ennek ellenére, Anubis képes volt kifejleszteni ellene a megfelelő védelmet, mert rendelkezik a felemelkedettek tudásával.

A camp kötődik a posztmodernhez is. Sontag úgy véli, hogy "...a camp mindent idézőjelben lát. Ez nem egy lámpa, hanem egy „lámpa”, nem nő, hanem "nő" Linda Hutcheon a fogalmat a paródiával hozza összefüggésbe mint az egyik fő jellemzőjét a posztmodern művészeteknek. "A kétneműség, a hermafroditizmus vagy annak megjátszása (David Bowie) tuti, hogy camp. Ami ciki, ott minden mást jelent, mint ami"
Németalföldön már a 16. század elején meggyökeresedett a reneszánsz humanizmus, amelynek legismertebb helyi képviselője Desiderius Erasmus (kb. 1466–1536) volt. Ennek köszönhetően az általános toleráns légkör idevonzotta más országok vallási menekültjeit, mint a gazdag portugál zsidókat, vagy 1685 után a magasan képzett francia hugenottákat. A toleranciának azért megvoltak a maga határai, ahogy a filozófus Baruch Spinoza (1632–1677) hányattatásai is bizonyítják. Többek között a menekült tudósoknak köszönhette virágzását a korabeli Európa tudományos életének egyik legfontosabb központja, az Orániai Vilmos által 1575-ben alapított Leideni Egyetem. Itt dolgozott 1628-1649 között a francia René Descartes is. A szigorú vallási doktrínákat feszegető filozófiai vagy tudományos könyvek nagy része Hollandiában jelent meg és onnan titokban terjesztették őket a kontinensen.

A legkeményebben Gdańsk ellenkezett az új királlyal. Ennek a városnak mindig különleges jogai voltak, ami összekapcsolódott gazdaságával és kereskedelmi helyzetével. Gdańsk kiváltságai nagy mértékben függetlenítették a várost Lengyelországtól, és a Jagellók próbálták elvenni azokat. Gdańsk arra számított, hogy ha elismeri Habsburg Miksát királynak, cserébe visszaszerezheti a régi kiváltságokat. Fontos szerepet játszott az is, hogy Gdańsk népességének többsége német volt. Báthory úgy döntött, hogy erővel töri meg Gdańskot, ebben azonban a köznemesség nem támogatta. A város ostroma 1577. év végéig tartott, és teljesen eredménytelen végződött, mert a polgárok jól megerődítették a várost, a lengyeleknek viszont nem volt elegendő ágyújuk és katonájuk. Decemberben a király visszavonult, szerződést kötött Gdańskkal. A városi hatóság kötelezte magát, hogy lerója a királynak járó tiszteletet és kártalanítást fizet, cserébe pedig visszakapta kiváltságait.

A 7-8. században a frank krónikák ezt a - Hollandia és Északnyugat-Németország Jütlandtól nyugatra eső tengermenti - régiót Fríz Királyságként említik. Ekkoriban az Északi-tenger teljes ideeső partvidékén a fríz nyelvet beszélték. A királyság központja 650–734 között (Aldegisl és Redbad uralkodása alatt) Utrechtben volt található. Utrecht közelében, a Rajna mentén feküdt Dorestad városa, a királyság egyik legfontosabb kereskedelmi központja. Mivel éppen a fríz és frank földek határán helyezkedett el, 600 és 719 között a két királyság gyakran összecsapott a fölötte való fennhatóságért.

Az absztrakt algebra megkülönböztetendő az elemi algebrától, melyet általános és középiskolában tanítanak és az alapvető algebrai kifejezések és formulák megfelelő kezelését, a valós (és esetleg a komplex) számok ismeretét tartalmazza.
1948. június 26-án a 34-es üzemideje strandszezonban bővült, a Flórián tér és Nimród utca (VÁM) között 34A jelzésű betétjárata is közlekedett.

A Gaeltacht egy ír szó, amely az ír nyelvű régiókat jelöli. Írországban a Gaeltacht (angolul: The Gaeltacht, írül: An Ghaeltacht) vonatkozhat külön-külön és együtt is minden olyan régióra, amelyet a kormány jellemzően ír nyelvű régióként ismer el, azaz ahol az ír nyelvet otthon anyanyelvként beszélik az emberek. Ezeket a régiókat először az Ír Szabadállam korai éveiben, a gael újjászületés időszaka után ismerték el hivatalosan, az ír nyelv felélesztését célzó kormányzati politika részeként.

Amikor 1592 novemberében meghalt III. Zsigmond apja, III. János svéd király, Zsigmond örökölte a svéd koronát. De Zsigmond katolikus volt, és a katolikus hitet szándékozta visszaállítani Svédországban, ezért nagyon sok ellensége volt ott. Ezt kihasználta a nagybátyja, a kormányzó Károly (Lengyelországban Södermanlandinak hívott), akit az alsó társadalmi rétegek támogattak. Ráadásul Zsigmond a pacta conventában megígérte, hogy átadja Észtországot Lengyelországnak; amíg ő volt Svédország királya, nem szándékozott ezt teljesíteni, de amikor kiderült, svédországi uralma veszélybe került, megváltoztatta a véleményét.

Az óriástúzok vagy más néven kori-túzok (Ardeotis kori) a madarak osztályába, azon belül a túzokalakúak (Otidiformes) rendjébe és a túzokfélék (Otididae) családjába tartozó faj.

A szejm nem ratifikálta a żurawnói szerződést, úgyhogy Lengyelország és Törökország folyamatosan harcban álltak egymással. A tényleges háború 1683-ban tört ki azt követően, hogy Sobieski megkötötte a szövetséget Ausztriával. A törökök kihasználták a Felvidéken tartó, Habsburg-ellenes Thököly-felkelést, és megtámadták Ausztriát. Amikor nyár végén a török hadsereg Bécset ostromolta, Sobieski Ausztria segítségére sietett. Szeptember 12-én az osztrák-lengyel hadsereg legyőzte a kétszeres túlerőben levő törököket (a lengyelek odsiecz wiedeńskanak, azaz bécsi felmentésnek hívják a csatát). A király ezután tovább indult, és újabb győzelmet aratott a párkányi csatában. Ezeknek a győzelmeknek a nyomán jött létre 1684-ben az úgynevezett Szent Liga, amelyben Lengyelország, Ausztria, Velencei Köztársaság és a Pápai Állam szövetkeztek Törökország és krími tatárok ellen.

A Nestor a madarak osztályának papagájalakúak (Psittaciformes) rendjébe, a bagolypapagáj-félék (Strigopidae) öregcsaládjába, valamint a Nestoridae családba tartozó nem.

A neves belga statisztikus, Adolphe Quetelet (1796–1874) számításai szerint az állam népjóléti szempontból jobb helyzetben volt a legtöbb európai országnál. Az alacsony halandósághoz jó élelmiszerellátás, megfelelő oktatás és a világ legmagasabb jótékonysági rátája járult. 1826-ban például a holland kormány 12-szer többet költött oktatásra, mint a jóval nagyobb Franciaország.

(1970. szeptember 11.) Campeona da Europa de natacion, saltos y waterpolo (PDF). La vanguardia, 26. o. (Hozzáférés ideje: 2013. augusztus 18.)
2010. július 4-én interjút adott a Sound-Savvy.com zenei blognak, és bejelentette, hogy már dolgozik második, The MF Life című albumán, melyet erőteljes soulhangzás fog jellemezni. Említette, hogy John Legend is vele dolgozik. Első kislemeze, a 2011-ben megjelent Gone and Never Coming Back a 37. helyet érte el az amerikai R&B slágerlistán, ezzel második legsikeresebb dala ezen a listán. Még 2011-ben megjelent az album második kislemeze is, a 4 AM melyet augusztus 30-án küldtek el a rádióknak. Ez a dal a 4. helyet érte el az amerikai R&B slágerlistán. Az album 2012. március 30-án jelent meg.

Az ősök egy 10000 évvel ezelőtti kutatás védelmére (Arturus-projekt) is létrehoztak egy fegyvert a Pegazus galaxisban, mely képes volt átlyukasztani egy teljes lidérc flottát. Egy drone rakétakilövőállomáshoz hasonló, de sokkal erősebb fegyver. Mikor újra működésbe akarták hozni, egy hatalmas energiakisülés miatt elpusztult.

A holland kormány a háború után felvetette, hogy jelentős (mintegy 1840 km2-nyi) határmenti német területeket annektálna a helyi, döntően német lakosságot pedig kitelepítené. Az 1949-es londoni konferencia végül 69 km2-nyi kisebb kiigazítást engedélyezett, amelyet Hollandia (egy 3 km2-es domb kivételével) 1963-ban visszaadott az NSZK-nak.

A híd az M7-es autópálya Zamárdi–Balatonszárszó közötti részén fekszik. A 2×2 sávos hídon 110 kilométer/órás sebességkorlátozás van érvényben, és nincsenek leállósávok sem.

Melanie Fiona Hallim 1983. július 4-én született Torontóban, guyanai bevándorlók második gyermekeként. Szülei az 1970-es évek végén költöztek Kanadába. Apja pénzügyekkel, anyja bankban dolgozik. Melanie tizenhat évesen kezdett dalokat írni.

Az audiovizuális oktatás úttörői. 1980-ban 1341 házban 16 932 tag, köztük 11 020 pap; 2006-ban 1879 házban 16 665 rendtag, köztük 11 072 pap élt világszerte.

1626 júliusában a svédek kikötöttek Pilavában (mostanában Baltijszk város a Visztula-öböl bejáratánál), és Gdańsk felé indultak. Húsz nap alatt elfoglalták a Visztula-öböl partvidékét és Malborkot, szeptember közepére pedig körülvették Gdańskot. Augusztusban III. Zsigmond hadserege Grudziądz felé indult. Az elvesztett csaták ellenére a lengyeleknek sikerült megállítani a svédeket a Visztula torkolatánál és Warmiában (németül Ermland, tartomány Olsztyn és Visztula-öböl között), emiatt a svédek semmilyen irányba nem tudtak manőverezni. 1627 áprilisában a lengyel hadiflotta és hadsereg visszaszerezték Puckot (város a tengerparton, Gdańsktól északra), és győzelmet arattak a hammersteini csatában (Hammerstein – len. Czarne – falu a jelenlegi pomerániai vajdaság délnyugati végén). Ez a győzelem olyan benyomást tett György Vilmos brandenburgi választófejedelemre, hogy átállt Lengyelország oldalára (korábban Gusztáv Adolfot támogatta, annak ellenére, hogy lengyel hűbéres volt, pont ő tette lehetővé, hogy a svédek akadály nélkül áthaladjanak a Visztula-öböl mentén). Ebben a pillanatban a Visztulától nyugatra fekvő egész terület teljesen szabad volt a svéd hadseregtől.
Ez a szócikk részben vagy egészben a Patrick Blondeau című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel.

A permutációcsoportok elmélete tovább fejlődött Augustin Cauchy és Camille Jordan munkája nyomán. Többek között, Jordan definiálta az izomorfizmust permutációcsoportokra és széles körben használttá tette a csoport szót.

Vilmos eltökélte, hogy helyrehozza a németalföldiek három évszázaddal korábbi kettészakadását és egységes népet hoz létre. A másfélszeres létszámfölénnyel rendelkező déliek azonban egyre inkább elidegenedtek a protestáns dominanciájú Amszterdamtól. A nyelvi, vallási, gazdasági különbség mellett a francia nyelvű vallon elit, amely sokáig domináns pozícióban volt Dél-Németalföldön, most másodrendű állampolgárnak érezte magát.

A budapesti S2-es (gyors S2-es) jelzésű autóbusz Kőbánya-Kispest, MÁV-állomás és a Csepeli strandfürdő között közlekedett 1982 nyarán. A vonalat a Budapesti Közlekedési Vállalat üzemeltette.

A fürdőt az 1800-as évek közepe táján ugyan kissé elhanyagolták, s csak az 1800-as évek vége felé láttak annak rendbehozatalához. Ekkor a víz vezetéséhez óncsöveket alkalmaztak, s a szobákat, bútorzatot is felújították.

A lengyel trónra pályáztak Habsburg Ernő osztrák főherceg, IV. Iván orosz cár, III. János svéd király és Valois Henrik herceg, IX. Károly francia király öccse. 1573. május 20-án a nemesek Valois Henriket választották ki. Megszavazták azokat a dokumentumokat is, amelyeket Henriknek alá kellett írnia a koronázás feltételeként. Mivel Henrik még nem volt Lengyelországban, ő nevében a francia követ írta alá. Ezek a következők voltak:

II. Vilmos 1849-ben váratlanul meghalt és fia, III. Vilmos követte a trónon. Az új király vonakodva jóváhagyta az általa nem kedvelt Thorbeckét a kormány élén, aki liberális reformokat hajtott végre, például kiszélesítette a választásra jogosultak körét. A kormány 1853-ban megbukott, miután jóváhagyta volna a katolikus püspökség újrafelállítását és protestáns zavargásokra került sor. Ezután konzervatív kormány alakult, de a liberális reformok érvényben maradtak. A holland politikai életet ezután egészen az első világháborúig a fokozatos liberalizálódás jellemezte; ezenkívül megjelentek a szakszervezetek és a szocialista mozgalom a munkásság körében. Az egy főre jutó GNP az 1804-es 106 guldenről 1913-ra 403 guldenre növekedett.
1675. június 11-én Sobieski Jaworowóban (Lviv környékén) titkos szerződést kötött XIV. Lajos francia király nagykövetével. Ennek értelmében Lengyelország belépett volna a Brandenburg elleni háborúba, amelynek a hadserege a Rajnánál harcolt Franciaország ellen a francia-holland háborúban. Franciaország viszonzásul nem ellenezte volna, hogy Lengyelország visszaszerezze Porosz Hercegséget, sőt rendszeresen pénzzel segítette volna a lengyeleket. Sobieski Svédországgal együttműködve akarta megtámadni Poroszországot. Franciaország azonban megváltoztatta politikai céljáit, és már nem volt érdekelt a jaworowói szerződésben, így a lengyel-francia kapcsolatok fokozatosan változtak, végül a szerződés és diplomáciai kapcsolatok véglegesen megszűntek. Ekkor Sobieski a Ausztriával kötött szerződést, amelyben mindkét fél kötelezte magát, hogy segít szövetségesének török támadás esetében.

Rudnay Sándor (1691-1738) feleségül vette váli Vály Anna (1706-1791) úrhölgyet, Vály Ferenc és Viszocsányi Róza lányát. Rudnay Sándor és Vály Anna frigyéből született Rudnay András (1730-1817) úr, nyitrai szolgabíró. Rudnay András neje, jobaházi Dőry Anna (1736-1803), Dőry István és Szalánczy Dorottya lánya lett. Az ő gyermekük, Rudnay Sándor (1760–1831) magyar bíboros, hercegprímás, esztergomi érsek volt.

Hollandia nem iparosodott olyan ütemben, mint Belgium (amely az elsők között volt Európában), de fejlődése így is jelentős volt. Megszüntették a céheket és az országon belüli vámokat, egységesítették a pénzt és a mértékegységeket, megkezdődött a vasutak építése és továbbfejlesztették a szállító csatornahálózatot. A holland ipar leginkább Észak-Brabant és Overijssel tartományokban indult növekedésnek és rövidesen ezek lettek az ország gazdaságilag legfejlettebb régiói.

Ezek után a cárnő 1786-ban II. József magyar királlyal és német-római császárral kötött védő és támadó szövetséget, amelynek célja az Oszmán Birodalom végleges feldarabolása volt.

A rambouillet-i erdő szélén elhelyezkedő Auffargis nagyközség Rambouillet városától északkeletre, mintegy 7 kilométerre, a Chevreuse folyó völgyében, a Haute-Vallée de Chevreuse Regionális Park területén fekszik.

Lujza hercegnő Lajos Sándor battenbergi herceg és Viktória hessen–darmstadti hercegnő második leányaként született a hesseni Seeheim-Jugenheim község mellett található Heiligenberg kastélyban. Édesapja tengerészként szolgált a Brit Királyi Haditengerészetnél, és német származása ellenére brit állampolgárságot kapott. Édesanyja IV. Lajos hesseni nagyherceg leányaként angol felmenőkkel rendelkezett, Lujza hercegnő egyike volt Viktória brit királynő számos dédunokáinak.

Az X-302-es kísérleti gép végső változata. Az F-302 egy elfogó vadászrepülőgép, amit az Egyesült Államok használt. Képes repülni az űrben, és rövidtávon a hiperűrben is. Felszerelhető a szabványos USA-beli fegyverekkel.

Innentől kezdve az események összekuszálódnak kissé, bár Jack gondoskodik róla, hogy minden szereplőnek legyen elfoglaltsága, és ő vihesse a kocsijával Rachelt. Vezetés közben beköti a saját szemét, ezzel demonstrálja, hogy mennyire megbízik Rachelben.
A grúz lari Grúzia jelenlegi hivatalos pénzneme, melyet az ország egész területén használnak, kivéve Abházia és Dél-Oszétia területeit. A lari és a tetri ősi grúz pénznevek.

Rudnay Pál fivére, György másik fia, Rudnay László volt, akinek két fia született: Rudnay László, akinek a neje Kasza Anna, és Rudnay Zsigmond, akinek a neje Görgey Judit volt. 1637. december 7.-én Rudnay László és neje Kasza Anna birtokadományban részesültek, Lonthora és Kisbélre Hont vármegyében. Rudnay Lászlóné Kasza Anna, Kasza Pál és Dalmady Erzsébet lánya volt.

Dangu település Franciaországban, Eure megyében. Lakosainak száma 598 fő (2013). Dangu Bernouville, Chauvincourt-Provemont, Guerny, Neaufles-Saint-Martin, Noyers, Boury-en-Vexin és Courcelles-lès-Gisors községekkel határos.

Ez a szócikk részben vagy egészben a Nestor (genus) című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel.

A kozákoknak nevezett népcsoport a 16. századtól fogva bevándorolt a ritkán lakott alsó Dnyeper menti területre (ún. Dnyepermenti Ukrajna – Ukraina Naddnieprzańska). A bevándorlás oka többféle volt: elmenekülő jobbágyok, botrányokozók és bűnözők, olyan emberek, akik elmulatták a vagyonukat. Egy idő után a tatár támadások hatására létrehozták a hadi demokrácia elveire alapozott társadalmat. Kereskedelemmel, halászattal, vadászattal és fosztogató hadjáratokkal foglalkoztak. A kozákok száma a központi hatalomtól való függetlenséggel együtt folyamatosan növekedett. A lengyel nemesség nem akarta felszámolni őket, mert segítették védeni Lengyelországot a tatároktól és törököktől; másrészt viszont nem is tehette magával egyenlővé őket, mert túl sokan voltak. Ezért a hatalom létrehozott egy úgynevezett lajstromot (lengyelül: rejestr); az ide beírt kozákok zsoldot kaptak és független emberek lettek. Az összeírásokon kívül rekedteket – mivel nem volt semmilyen foglalkozásuk és legális megélhetési forrásuk – az a veszély fenyegette, hogy a nemesek hamarosan saját alattvalóikká teszik őket. Így a kozákok a lajstrom kibővítésére és Ukrajna gyarmatosításának meggátolására törekedtek. A 16. századtól kozák felkelések törtek ki a Korona ellen (az elsők 1591–93-ban, illetve 1595–97-ben). Ráadásul a kozákok a pravoszláv hit védelmezőinek tartották magukat, és tevékenyen felléptek a breszti unió ellen.

A de Bruijn–Erdős-tétel bizonyításai mind valamilyen módon felhasználják a kiválasztási axiómát. Az axióma feltételezése szükséges, léteznek olyan matematikai modellek, melyben a kiválasztási axióma és de Bruijn–Erdős-tétel is hamis.

Tudományos állásfoglalás az étrend-kiegészítőkben, egyéb anyagokkal dúsított élelmiszerekben alkalmazni kívánt Aloe vera és egyéb Aloe fajok biztonságosságának értékeléséhez benyújtott dokumentációról (pdf). Szakértői Testület OÉTI. (Hozzáférés: 2014. január 15.)

1964-ben az Egyesült Német Csapat tagjaként részt vett a tokiói olimpiai játékokon. Ingrid a második legjobb eredménnyel jutott túl a selejtezőn, majd a döntőben is második lett. A döntőben mindössze hat centiméterrel maradt alul legjobb eredménye, a végül aranyérmes szovjet Tamara Pressz mögött.